Cilat janë platformat e preferuara të gamers shqiptarë?

Kjo mbase është surpriza e parë e këtij studimi. Për të qenë të sinqertë, prisnim që Playstation të ishte platforma mbizotëruese për gaming në Shqipëri. Megjithatë, duket se mbreti i platformave mbetet PC. Duke parë luftën që po bëhet kohët e fundit midis Epic Games dhe Steam, nuk kishim si të mos e përfshinim dhe atë pak në këtë studim. Siç duket, shqiptarët janë ende besnikë të platformës së Valve, por një numër i lartë i tyre është gjithashtu në Epic Store, meshumë mundësi prej Fortnite.

Nuk mbetet mbrapa as gaming në mobile, i cili ndodhet fare pranë Playstation përsa i përket numrit të lojtarëve. Me shumë mundësi, kjo shifër vjen për shkak të suksesit të PUBG Mobile, i cili po merr vazhdimisht update të shumta. Ndërkohë, mbeten zhgënjyese rezultatet e Xbox One dhe Nintendo Switch. Megjithëse ky rezultat pritej deri diku për Switch, duket se shifrat konfirmojnë dështimin e Xbox One, sidomos në vendin tonë. Presim që Xbox-i i ardhshëm t’i sjellë një frymë të re platformës së Microsoft.